PROJEKTS

Uz 02.01.2023.

vēlamais izskatīšanas datums: tuvākajā domes sēdē

sagatavotājs un ziņotājs: I. Gotharde

PROTOKOLLĒMUMS

**Par** **redakcionāliem precizējumiem Ādažu novada pašvaldības 2022. gada 21. decembra saistošajos noteikumos Nr. 85/2022 “Par lašveidīgo zivju licencēto makšķerēšanu Gaujā un Braslā”**

Ādažu novada pašvaldības dome 21.12.2022. pieņēma saistošos noteikumus Nr. 85/2022 “Par lašveidīgo zivju licencēto makšķerēšanu Gaujā un Braslā” (turpmāk - Noteikumi).

Noteikumi publicēti oficiālajā izdevumā “Latvijas Vēstnesis” (Nr.253, 30.12.2022.) un stājušies spēkā 31.12.2022.

Vides aizsardzības un reģionālās attīstības ministrija (VARAM) 27.12.2022. atzinumā Nr. 1-18/8838 (reģistrēts pašvaldībā ar Nr. ĀNP/1-11-1/22/6529) norāda, ka ir pieņēmusi Noteikumus zināšanai, neizsakot iebildumus.

VARAM 14.06.2022. vēstulē Nr. 1-132/4358 ir sniegusi rekomendācijas pašvaldībām, norādot, ka situācijās, kad pēc saistošo noteikumu publicēšanas tiek konstatēta tehniska rakstura neprecizitāte, kuras labošana nemainītu tiesību akta būtību, tad pašvaldība nosūta publicēšanai oficiālajā izdevumā elektroniski parakstītu oficiālās publikācijas precizējumu.

Lai gan VARAM rekomendācijas sniegtas laikā, kad spēkā bija likums “Par pašvaldībām”, jaunajā Pašvaldību likumā (spēkā no 01.01.2023.) saistošo noteikumu precizēšanai paredzētā kārtība attiecināta uz tādiem noteikumiem, par kādiem VARAM atzinumā izteikti iebildumi kā par prettiesiskiem. Iepriekšminētajās rekomendācijās VARAM ir atzinusi, ka kārtība, kādā tiek novērstas redakcionālas nepilnības noteikumos, nav regulēta ārējos normatīvajos aktos. VARAM nav sniegusi citas rekomendācijas attiecībā uz redakcionālas precizēšanas kārtību pēc Pašvaldību likuma spēkā stāšanās, līdz ar to ir piemērojama līdzšinējā procedūra.

Zvejniecības likuma 10. panta piektās daļas izpratnē pašvaldība izdod saistošos noteikumus par licencēto makšķerēšanu tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, šajos ūdeņos paredzēta makšķerēšanas tiesību izmantošana ar īpašām atļaujām (licencēm).

VARAM ierosina precizēt saistošo noteikumu nosaukumu un pirmo punktu, svītrojot vārdus “un Braslā”, ņemot vērā, ka Brasla neatrodas Ādažu novada administratīvajā teritorijā, kā arī precizēt pielikuma “Nolikums par lašveidīgo zivju licencēto makšķerēšanu Gaujā un Braslā” 23. punktu, svītrojot vārdu “izņemto”, jo šāda norāde ir lieka un padara punktā ietverto regulējumu grūtāk uztveramu.

Pašvaldības ieskatā VARAM ieteikumi ir pamatoti un norādītie trūkumi atzīstami par tehniska rakstura neprecizitātēm, kuru labošana nemainīta noteikumu būtību.

Pamatojoties uz iepriekš minēto un atklāti balsojot, ar \_\_ balsīm „par”, „pret” – \_\_\_, „atturas” – \_\_\_\_,

**PAŠVALDĪBAS DOME NOLEMJ**:

1. Precizēt Ādažu novada pašvaldības 2022. gada 21. decembra saistošos noteikumus Nr. 85/2022 “Par lašveidīgo zivju licencēto makšķerēšanu Gaujā un Braslā” (pielikumā):
	1. nosaukumā un pirmajā punktā svītrot vārdus “un Braslā”;
	2. pielikuma “Nolikums par lašveidīgo zivju licencēto makšķerēšanu Gaujā un Braslā” 23. punktā svītrot vārdu “izņemto”.
2. Nosūtīt informāciju par noteikumu precizēšanu oficiālajam izdevumam “Latvijas Vēstnesis” triju darba dienu laikā pēc protokollēmuma parakstīšanas.

Domes priekšsēdētāja Karīna Miķelsone

\_\_\_\_\_\_\_\_\_\_\_\_\_\_\_\_

*Izsniegt/nosūtīt norakstus:*

*JIN, CKS – @*